Abalone Lodges | LekkeSlaap
In die hart van die Tuinroete, tussen die Outeniekwaberge en die Indiese Oseaan, lê die skilderagtige dorpie Knysna. Knysna is gevul met geskiedenis, misterie en avontuur. Abalone Lodges is net 5 minute van die middedorp af en 4 km van Leisure Isle-strand af. Abalone Lodges het nie net 'n gerieflike ligging nie, maar ook 'n asemrowende uitsig oor die strandmeer en die Knysnakoppe.
Die goed ingerigte houthuisies, skakelhuise en House Abalone is perfek vir enige wegbreek en groep. Dié ongekunstelde, tog luukse hout-eenhede is selfsorghuisies en beskik elkeen oor 'n kombuisie, 'n en suite-badkamer met 'n spa-bad, 'n TV met sekere DStv-kanale en 'n balkon waar gaste die pragtige sonsondergange kan dophou. Die ruimer dubbelverdieping-lodge het 'n oopplan-leefarea en -kombuis. Daar is braaigeriewe en 'n gemeenskaplike swembad.
WiFi is in al die kamers beskikbaar en 'n Kontinentale ontbytmandjie kan vooraf gereël word en in die oggend by die eenheid afgelewer word. Snags is die sekuriteit op die perseel paraat.
Abalone Lodges is net 'n klein entjie se ry vanaf Knysna en die omliggende strande en woude. Al die eenhede het toegang tot hulle eie braaigeriewe en die gemeenskaplike swembad in die welige tuin. Elke balkon kyk oor die Knysna-strandmeer uit en is ideaal vir 'n romantiese skemerkelkie.
4.6 uit 5van 53 resensies vir Abalone Lodges
20 Heron's Weg, , Knysna, 6570, Wes-Kaap
Gaste dink Abalone Lodges het ’n baie goeie ligging